Københavns Adresseavis, 1773-03-19
Bekiendtgiørelser. En Person navnlig Wagner Jesperson, som har tjent Hr. Pelt for Gaardskarl i hans Brøggergaard i Vimmelskaftet heri Staden, kom derfra nu sidste Nye=Aar og i Tieneste hos mig som Underknegt ved mit Brøggerie, er nu seeneste Mandag den 15de Martii om Formiddagen ungefær ved 9 Slet udgaaet af min Gaard efter Sigende at vilde forskaffe en sikker Mand, der til mig skulde cavere saavel for mine Øll=Fustagier som han havde i Regnskab, som og for Penge som maatte blive incasseret for Øll af ham, hvilket jeg for visse Aarsager af ham havde forlanget; og siden han ikke efter bemelte Tild igien er hiemkommen, nodsages jeg herved at indkalde bemelte Wagner Jesperson, for at gjøre Red og Rigtighed for hvis han har været i Regnskab betroet, saavel af rede Penge som Ølle Fustagier, og i manglende Fald at han ikke godvillig skulde indfinde sig hos mig, lover jeg De eller Dem som kan give saadan tilforladelig Oplysning og hvor han er at finde, eller bringe ham til mig, (for at faae Oplysning om det Manglende) en convenabel Douceur. Skulde ellers nogen enten være Penge skyldig for bekommede Øll af ham, eller have af mine ØilTønder, beder jeg at De vilde anmelde det hos mig; og i Fald at nogen skulde findes at være saa slet og nedrig Sindet, at vilde ved saadan Leilighed profitere af Personens Bortgang, og derved fordølge enten Penge eller Fustagier, og det siden maatte ved hans Tilstædekomst blive oplyst, eller ved anden forefaldende Leilighed, kan de vente sig derfore paa lovlig Maade at blive tiltalede og straffede efter som Lov og Ret medfører. Christianshavn den 19 Martii 1773. A. Wilsbech. Dersom Punche=Skienker Rich havde nogen Fordring burde, han paa lovlig Maade tiltalt mig, og ikke ved Proclamationer søgt at fornærme mig. Til Oplysning for de jeg kiender og forat udrydde Fordomme hos de jeg ey kiender, maa jeg tilkiendegive at de 8 Rdlr. af Richs Fordring reyser sig af nogle Sengklæder, som blev bortstiaalen af mit hos ham i Leye havende Kammer den 1 Martii sidstleden, paa en Tiid da Rich havde Nøglen til samme Værelse, hvilke han vil foreere mig at betale, og omendskiønt jeg for at undgaae Uleilighed beviislig har tilbudet mig at kiøbe ham Sengklæder igien, og at betale 1 Rdlr. som resterede paa Leyen, saa har han dog dristet sig til paa en selvraadig og ulovlig Maade i min Fraværelse at borttage en mig tilhørende Kiste med Tøy og Vahre, og nu mærker jeg at han dertil vil holde sig; Men hverken er jeg paa anden Maade bleven ham Pengene skyldig, ikke heller har jeg Pantsat ham mit Gods, og mindre har jeg forladt mit Gods. Vil han nu ey nøyes med at jeg leverer ham Sengklæder igien, som jeg skriftlig har tilbudet ham, faaer han at holde sig til Tyven, da al Ansvar fornemmelig hviler paa ham der havde Nøglen til mit Værelse, og formodentlig var der i min Fraværelse paa den Tiid, da det skal være kommen bort, saasom jeg først ved min Hiemkomst erfarede Tyveriet. Skulde ellers nogen kunde opdage hvor disse Sengklæder, som bestod af en gl. Overdyne med røde Striber, tvende Hovedpuder, en gl. blaastribet Underdyne, en Trækkepude og tvende Lagen ere afbleven, lover jeg derfor 2 Rdlr. i Douceur. David Salomon. logerer i Klosterstrædet Nr. 60.